Paras voitto
Iltaisella kulkeissani
 Kävin köyhän tupahan,
 Sinne sisään astuissani
 Näin miehen vakavan,
 Maulla halvan ruokansa
 Söi, joi vesi-juomansa.

 Päätettyään atriansa
 Ristin-käsin pöydästä
 Nousi, kiitti Jumalaansa
 Lahjojensa edestä.
 Otti lapsen syliinsä,
 Virsikirjan käteensä.

 ”Taas on viikko kuluneena”,
 Virki ukko hymyillen,
 ”Päiväintöistä väsyneenä
 Olen kuitenk’ iloinen.”
 Viikon palkan taskustaan
 Otti, sanoi vaimolleen:

 Meill’ on kyllä rikkautta,
 Kun on viikon palkkani,
 Perheellemme elatusta
 Viikon päivät eteenkin.
 Pisti rahat taskuunsa,
 Avoi Virsikirjansa.

 Heleällä äänellänsä
 Lauloi ehtoovirtensä,
 Kirkastuvi katsantonsa
 Luki rukouksensa
 Levolle lähti illalla,
 Lausui liikutuksella:

 Jumala kun mulle lainaa
 Ravintoa taipeeksi,
 Totta antaa armost’ aina
 Syntimmekin anteeksi!
 Tydyn aivan onneeni,
 Jumala on turvani.

S[imeon]. H[irvone]–n.

*) Timoth. 6: 6.

Lähde: Sanomia Turusta 9.6.1871.

Runot
Simeon Hirvonen
Sanomia Turusta
1871